Shtetet e Bashkuara dhe Irani. - 2003-11-03
Shtetet e Bashkuara janë të vendosura të mbështesin popullin iranian në aspiratën e tyre për një vend demokratik dhe të begatshëm.
Sot në Iran ekziston një betejë ndërmjet ekstremistëve të mbetur nga e kaluara dhe atyre që duan një vend të lirë dhe modern. Sikurse tha edhe zëvendës sekretari amerikan i shtetit, Richard Armitage, ”Nuk ka dyshim që regjimi iranian është i angazhuar në politika dhe veprime shkatërrimtare. ” Irani ka një histori të zezë për sa i përket të drejtave të njeriut. Regjimi iranian përdor torturën dhe ndalimet arbitrare për të dënuar fjalën e lirë, të drejtën e organizimit, dhe lirinë e besimit. Edhe kërkimi dhe zhvillimi nga Irani i armëve të shkatërrimit në masë ka ngjallur shqetësime. Është shumë e rëndësishme që Irani të respektojë detyrimet ndërkombëtare mbi mospërhapjen e armëve bërthamore. Irani vazhdon të përkrahë terroristët, duke u dhënë ndihma financiare dhe logjistike, mes tyre edhe Hezbollahun, Hamasin dhe Jihadin Islamik Palestinez. Mbi të gjitha, thotë zëdhënësi i Shtëpisë së Bardhë Scott McClellan, Irani ende strehon terroristët e Al Qaidës. Zëdhënësi i Shtëpisë së Bardhë thotë se bashkëpunimi në luftën kundër terrorizmit është thelbësor. Sikurse shprehet zëvendës sekretari i shtetit, Armitage, ”Populli iranian e ka bërë të qartë se ai dëshiron reforma demokratike dhe ekonomike, përgjegjshmëri dhe transparencë nga qeveria e tij. Ai kërkon t’i jepet fund korrupsionit dhe sundimit fetar, kërkon riintegrim me komunitetin ndërkombëtar. ”Populli iranian, thotë zoti Armitage, duhet ta dijë se ne i mbështesim por duhet ta dinë gjithashtu se frytet e plota të kësaj përkrahjeje do realizohen vetëm kur qeveria iraniane tu japë fund politikave të saj destruktive.” ***kh***